Foto: KUN.UZ Yangi yil bayrami munosabati bilan shu yilning 18, 20, 23, 25, 27, 30 dekabr va 2023 yilning 3, 6, 8, 10, 13, 15 yanvar kunlari Toshkent –Urganch – Toshkent yo‘nalishida qo‘shimcha 12 ta qatnovlar yo‘lga qo‘yilmoqda. Bu haqda “O‘ztemiryo‘lyo‘lovchi” AJ xabar berdi. Qayd etilishicha, ushbu 12 ta qatnov belgilangan jadval asosida harakatlanadi. Unga ko‘ra, 156-sonli Toshkent — Urganch yo‘nalishi: Toshkent 00:05 — Urganch 14:23 155-sonli Urganch — Toshkent yo‘nalishi: Urganch 17:35 — Toshkent 06:54 Qo‘shimcha qilinishicha, fuqarolarga yana boshqa ma’lumotlar haqidaToshkent shahridagi 1005 qisqa telefon raqami, joylardagi temiryo‘l chiptaxonalari hamda ma’lumotlar byurosidan bilib olish mumkin. Shuningdek, “O‘ztemiryo‘lyo‘lovchi” AJ chiptalarni nafaqat temiryo‘l chiptaxonalaridan, balki elektron tarzda havola[s1] orqali xarid qilish mumkinligini eslatib o‘tgan.